આ અંગેની વિગત એવી છે કે સાબરકાંઠા જિલ્લામાં ધીમા પગલે વરસાદનો પ્રારંભ થયો છે ત્યારે બુધવારે બપોરના સુમારે એકાએક ધોધમાર વરસાદ વરસ્યો હતો. માત્ર દોઢેક કલાકના સમય દરમિયાન ૦૨ ઇંચ જેટલો વરસાદ પડતા ઠેર ઠેર રસ્તાઓ પર પાણી ભરાઇ ગયા હતા. બપોરે શાળા, કોલેજ છૂટવાના સમયે વરસાદ વરસતા વિદ્યાર્થીઓ મન મૂકીને ભીંજાયા હતા. બીજી તરફ સહકારીજીન વિસ્તારોમાં આવેલ અનંતવિહાર સોસાયટી, બેરણા રોડ પર આવેલી વિરાટનગર સોસાયટી, મહેતાપુરાના બ્રહ્માણીનગર સહિતની અનેક સોસાયટીઓમાં વરસાદી પાણી ભરાયા હતા.